Þegar gimsteinum auðmanns er stolið á frönsku Ríverunni þá er efstur á lista grunaðra fyrrum innbrotsþjófurinn og meðlimur frönsku andspyrnuhreyfingarinnar , John Robie " The Cat " . John sannfærir fulltrúa frá tryggingafyrirtækinu Lloyds of London , H.H. Hughson , að hermikráka sé á ferð sem fremji ránin í hans stíl , og hann býðst til að elta þjófinn til ... Lesa meira Þegar gimsteinum auðmanns er stolið á frönsku Ríverunni þá er efstur á lista grunaðra fyrrum innbrotsþjófurinn og meðlimur frönsku andspyrnuhreyfingarinnar , John Robie " The Cat " . John sannfærir fulltrúa frá tryggingafyrirtækinu Lloyds of London , H.H. Hughson , að hermikráka sé á ferð sem fremji ránin í hans stíl , og hann býðst til að elta þjófinn til að sanna sakleysi sitt , og óskar eftir lista yfir líkleg fórnarlömb til að hjálpa sér við eftirförina . Hann vingast við auðuga bandaríska ekkju , Jessie Stevens , sem er á lista líklegra fórnarlamba , og hin ofdekraða dóttir hennar Frances Stevens verður ástfangin af honum . Þegar gimsteinum Jessie er stolið , þá kennir Frances John um þjófnaðinn , en móðir hennar trúir á sakleysi hans og ákveður að hjálpa honum að finna hinn raunverulega þjóf . ... minna Ég átti ekki von á því að það væri einhver búinn að skrifa umfjöllum um To catch a Thief enda fáir eins miklir sérvitringar á gamlar kvikmyndir eins og undirritaður og ég held að Ásgeir hafi skrifað nánast allt það sem ég ætlaði að skrifa og ég er eiginlega sammála honum í öllu , meira segja líka að Grace Kelly er fallegasta leikkona allra tíma en fyrir spennufíkla þá er To catch a Thief kannski ekki rétta myndin fyrir ykkur enda en hún er eiginlega mjög góð blanda af spennu , húmor og smá ástarsögu að hætti meistarans og vert að minnast á sviðsmyndina sem er stórfengleg enda franska ríveran einstök . Hitchcock kallinn er í góðum gír með þessa mynd . Hún er mun léttari og fyndnari en hann átti til , og það tekst vel upp . Að þessu sinni er sögusviðið franska rívíeran í kringum Cannes . Það er glæpaalda í borginni ; dýrmætir geimsteinar hverfa um hverja nótt út hótelherbergjum ríkra gesta og lögreglan vill ólm kenna gömlum kunningja , John Robie , um . Robie var umsvifamikill innbrotsþjófur á árum áður og fékk viðurnefnið Kötturinn . Vandinn er sá að allir halda að hann sé sekur þrátt fyrir að hafa verið heiðarlegur maður í rúm 15 ár . Robie gerir samning við tryggingafélag um að fylgjast með væntanlegum skotmörkum þjófsins til að nappa viðkomandi og hreinsa eigið nafn um leið . Hann kynnist ungri stúlku sem heillast af honum og vill ekkert frekar en að slást í lið með honum . Nokkrar góðar fléttur í lokin sjá fyrir hinu dæmigerða Hitchcock-umhverfi , og meistarinn sér fyrir málalokum sem koma á óvart en eru samt mjög fullnægjandi . Cary Grant leikur Robie sem gífurlega sjarmerandi og fágaðan mann - sem sagt , týpískt Cary Grant-hlutverk . Grace Kelly ( fallegasta kona allra tíma ) er hreinasta unun í hlutverki ungu konunnar , þó ekki væri nema bara til að horfa á hana . Klassísk mynd með klassískum leikurum og yfirnáttúrulega fallegu umhverfi . Takið eftir Hitchcock sjálfum í litlu hlutverki að venju . Maðurinn er snillingur .